ཞིས་ཅིན་ཕིང་གིས་ང་ཚོས་བློ་མཐུན་ཀྲུའུ་ཏེར་དྲན་གསོ་ཞུ་བར་ཁོང་གི་ཚེ་གང་རིང་སློབ་སྦྱོང་དང་ཡར་བརྩོན་གྱི་འབད་འཐབ་སྙིང་སྟོབས་ལ་སློབ་སྦྱོང་ཞུ་དགོས།རང་རེའི་ཏང་གིས་སྔར་ནས་བཟུང་འགོ་ཁྲིད་ལས་བྱེད་པའི་སློབ་སྦྱོང་ལ་མཐོང་ཆེན་བྱེད་ཀྱི་ཡོད།མིག་སྔའི་འགྱུར་ལྡོག་ཆེ་བའི་དུས་བབ་འོག་མདུན་སྐྱོད་མ་བྱས་ན་ཕྱིར་བཤོལ་ཐེབས་པ་དང་ཡར་བརྩོན་མ་བྱས་ནས་རྗེས་ལུས་ཐེབས་ཀྱི་ཡོད།ཏང་ཡོངས་ཀྱིས་རང་རྒྱལ་འཕེལ་རྒྱས་ཕྱིན་རྗེས་ཀྱི་ཟམ་མི་ཆད་པར་ཐོན་པའི་གནས་ཚུལ་གསར་པ་དང་གནད་དོན་གསར་པར་ངོས་འཛིན་ཡང་དག་དང་ཐག་གཅོད་འོས་འཚམ་བྱས་ཏེ།ང་ཚོ་རང་ཉིད་ཀྱི་འཇོན་ཐང་མུ་མཐུད་ཆེ་རུ་གཏོང་དགོས་པ་དང་སྦྱངས་པ་གོ་ཆོད་བྱེད་དགོས་ལ།ལག་ལེན་ཁྲོད་གནད་དོན་ཐག་གཅོད་བྱེད་པའི་འཇོན་ཐང་གསར་པ་འཕེལ་བའི་སྒོ་ནས་ཤེས་སྤྱོད་ཟུང་འབྲེལ་བྱེད་ཐུབ་པ་བྱས་ཏེ།ལས་ཀའི་ཚན་རིག་རང་བཞིན་དང་།སྔོན་མཐོང་རང་བཞིན།རང་འགུལ་རང་བཞིན་བཅས་ཆེ་རུ་བཏང་སྟེ།ཤེས་བྱ་ཆུང་ན་འཕྲུལ།ཤེས་བྱ་དམན་ན་རྨོངས།ཤེས་བྱ་མེད་ན་འཁྲུག་པ་བཅས་ཀྱི་དཀའ་གནད་མ་འཕྲད་པ་བྱེད་དགོས།ང་ཚོས་སློབ་སྦྱོང་བྱས་པ་བརྒྱུད་ད་བར་འགྲོ་ཐུབ་པ་བྱུང་བས་ངེས་པར་དུ་སློབ་སྦྱོང་བྱས་ཏེ་མུ་མཐུད་འབྱུང་འགྱུར་ཕྱོགས་སུ་བསྐྱོད་དགོས་ཞེས་ནན་བཤད་གནང་བ་རེད།